
hješavanje imovinsko-pravnih odnosa nad 
nerazvrstanim cestama 


Neriješeni imovinsko-pravni odnosi jedan su od gorućih pro- 
blema koje su sve dosadašnje vlasti na državnoj razini manje - 
više neuspješno rješavale. Nered koji je u najvećem dijelu nastao 
u razdoblju od 1945. do 1990. ionako nije bilo moguće riješiti 
preko noći, a raznoraznim lobijima o kojima smo proteklih go- 
dina mogli dosta saznati iz medija ovakva je situacija savršeno 
odgovarala. Nažalost, ne nazire se brzo i efikasno rješenje ovog 
problema, no već je i legalizacija nezakonito izgrađenih objeka- 
ta, ma kako ona skupa bila, jednim dijelom pomak naprijed. No, 
ina našem području stvorio se jedan veliki kontingent problema 
koji nažalost blokira ulaganja i napredak naših općina. U ovom 
tekstu ćemo se prvenstveno osvrnuti na problem koji posljed- 
njih godina nije bio tako očit, ali je ulaskom naše zemlje u EU 
izbio na vidjelo. 


Naime, od osamostaljenja do današnjih dana nerazvrstane, 
lokalne i županijske ceste gotovo su se isključivo samo održava- 
le da budu u kakvom - takvom stanju, odnosno poduzimane su 
samo vatrogasne mjere krpanja i sanacija. Nije izrađen nikakav 
strateški plan razvoja lokalnog prometa ili neki sličan dokument 
kojim bi se odredili važniji prometni pravci na lokalnoj razini u 
koje bi se potom uložila značajnija sredstva, pa je sve ostalo na 
samostalnim naporima jedinica lokalne samouprave i Županij- 
ske uprave za ceste Krapinsko-zagorske županije. Glavni pro- 
blem koji se sada pojavljuje već pri samoj pomisli na investiranje 
u prometnice jesu neriješeni vlasnički odnosi nad zemljištem ko- 
jim one prolaze. Većina njih doduše jest ucrtana i u katastru i u 
prostornim planovima, no to nikako ne umanjuje problem. 


Općina Radoboj je tako tijekom 2012. godine na mjeru 301 
iz pretpristupnog programa IPARD prijavila rekonstrukciju pro- 
metnice od centra općine prema planinarskom domu, no ona 
je upravo zapela na neriješenom vlasništvu nad zemljištem. Po- 
sljednjih nekoliko mjeseci se u Općini provode intenzivne pripre- 
me kako bi po otvaranju Europskog poljoprivrednog fonda za 
ruralni razvoj imali spremni što više projekata, posebno po pita- 
nju cestogradnje. Identificirane su nerazvrstane ceste koje su u 
gruntovnici upisane kao javno dobro i kod kojih će za apliciranje 
na natječaje EU biti potrebna kraća procedura koja će se vjerojat- 
no ubrzo riješiti. No, te su ceste u manjini i puno je više onih gdje 
će trebati prolaziti dugotrajnu i prije svega skupu proceduru. 


Ona će se sastojati od geodetskih izmjera i sudskih postu- 
paka koji bi mogli potrajati i nekoliko godina. S druge strane, 
za one ceste koje su sad upisane kao javno dobro bit će pokre- 
nuta procedura izrade projektne dokumentacije radi dobivanja 
građevinske dozvole bez koje nema prijave na natječaj. Prema 
preliminarnim projekcijama svakom će prijavitelju na raspolaga- 
nju stajati oko 25 milijuna kuna za ulaganje u infrastrukturu u 
razdoblju 2014. — 2020. Što bi prema grubim procjenama moglo 
biti dovoljno za obnovu gotovo svih nerazvrstanih cesta na po- 
dručju kako Radoboja tako i Jesenja. 


Ovakav pozitivan scenarij će biti moguć samo u jednom slu- 
čaju - ukoliko se vlasnici zemljišta kojima postojeće prometnice 
prolaze odreknu vlasništva u korist Općina Radoboj i Jesenje. 
Proces će svakako trajati nekoliko godina, no vlasnici će u po- 
jedinim razdobljima biti pozivani na teren prilikom geodetskih 
izmjera kada će se i moći očitovati jesu li spremni na ovakav 
ustupak. 


Načelnici Ivan Maligec i Anđelko Topolovec kažu kako ne 
očekuje da će cijeli proces proći glatko i bez otpora, ali nagla- 
šavaju kako stanovnici moraju biti svjesni da će naselja do kojih 
će vlasništvo biti riješeno dobiti bolje uvjete života, a u slučaju 
odugovlačenja će se morati čekati neka bolja vremena. Mi se 
iskreno nadamo da do toga neće doći te da će mogućnost ra- 
zvoja prevladati bilo kakve probleme koji bi nam svima zajedno 
samo nanijeli štetu. 


Nastavljena izgradnja nogostupa uz 26 2129 


S dolaskom stabilnijeg i to- Po završetku predmetnih 


plijeg vremena nastavljeni su radova nogostup će se prote- 
radovi na izgradnji nogostupa _zati uz cijelu dionicu ŽC 2123 
uz županijsku cestu ŽC 2123.U na području Općine Radoboj 
tijeku su radovi koji obuhvaća- što će značajno doprinijeti po- 
ju postavljanje betonskih rub-  većanju sigurnosti pješačkog 
njaka. prometa. 


Riječ urednika 
Poštovane čitateljice i čitatelji 

Vjerojatno ste primijetili kako je sa prvim brojem Radobojsko-Jesejanskog 
lista u 2014. godini došlo do promjene na mjestu glavnog urednika. Gospodin 
Vinko Rihtar, dotadašnji urednik, enciklopedija Radoboja i sveprisutni i neu- 
morni novinar i entuzijast donio je odluku da više ne želi biti glavni urednik. No, 
njegovo stručno mišljenje uvijek je dobrodošlo, kao i članci koje će u budućnosti 
pripremati za list. Sada ću se malo osvrnuti na prva dva broja koja sam uredio. 
Uredništvo sam preuzeo krajem prosinca 2013. te sam nakon toga ubrzano tre- 
bao početi sa pripremom prvog broja. Moram priznati da mi to u tim okolnostima 
nije bio nimalo lak zadatak jer sam, uz svoj standardni posao osmišljavanja, pri- 
preme i pisanja različitih projekata za općine Jesenje i Radoboj, dobio još jedan 
odgovoran posao. Moram kazati kako sam dao sve od sebe, no to ne znači da 
sam i sam bio u potpunosti zadovoljan rezultatom. Unatoč tome što Radobojsko- 
Jesejanski list ima samo ili čak (kako za koga) 16 stranica, cijeli posao uređivanja 
dosta je kompleksan. To se prvenstveno odnosi na činjenicu da je svaki mjesec 
potrebno prikupiti dovoljno materijala odnosno napisati dovoljno tekstova kako 
bi se suvislim i Vama zanimljivim sadržajima ispunile stranice lista, ali i na činje- 
nicu da uređivanje ne radim sam pa moram iskoordinirati sve od članaka iz Jese- 
nja i Radoboja i njihovih škola do grafičke obrade i prijeloma. Moram priznati da 
su me iznenadile reakcije na moj prvi broj, no ne u negativnom smislu. Više me 
iznenadilo komentiranje članaka od strane čitatelja jer sam se uvjerio da stanov- 
nici čitaju i prate list više nego što su mi je sa strane bilo sugerirano. 


Prvi broj bio je svojevrstan test da i sam vidim gdje sam, ali i da možda 
na jedan suptilan način pokušam iz Vas, čitatelja izvući reakciju da vidim gdje 
očekujete poboljšanja. Ja nisam profesionaloni novinar, nisam završio niti no- 
vinarski fakultet niti sam se dosad u životu bavio novinarstvom, no prihvatio 
sam se danog zadatka sa posebnom odgovornošću i željom da Vas kvalitetno i 
objektivno izvijestim o događajima na području naših općina. Sve reakcije koje 
su došle na moju adresu na prvi broj pokušao sam konstruktivno iskoristiti, te već 
sada, u trenutku pisanja ovog teksta a kada još nisam čuo reakcije na drugi broj, 
mogu reći da sam zadovoljan drugim brojem. Prihvatio sam dobivene sugestije 
što je svakako dovelo do poboljšanja. Kako ne živim u Radoboju ili Jesenju nego 
u Krapini, nisu mi poznate sve činjenice i sve što se odvija, no ovom prilikom Vas 
pozivam da se slobodno obratite uredništvu sa svojim željama, da nam dojavite 
događaje koji se događaju kod Vas, jer smo mi tu baš radi toga, kako bi u njemu 
popratili život svakog stanovnika Jesenja i Radoboja. 


Ovim putem ne tražim alibi za eventualne greške ili nedostatke za koje sam 
siguran da će ih biti, no pokušat ćemo ih svesti na najmanju moguću mjeru. Ono 
što me u ovom poslu smatram važnim jesu objektivnost, brzina i preciznost, ali 
Vas još jednom pozivam na zajedničku suradnju kako bi zajednički rasli sa svakim 
novim brojem našeg Radobojsko-Jesejanskog lista. 


RADOBOJSKO-JESEJANSKI LIST 
Nakladnik: Općina Radoboj. Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Ana Kranjčec, Ivan Maligec, Snježana Rihtar, Marko Martinolić - glavni i odgovorni urednik. 


Lektor: Tanja Gregurović 


Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 ojesenje.hr 


Grafička priprema i tisak: Papir market d.o.o. Krapina 


List je besplatan i izlazi mjesečno. 

Privredna banka Zagreb 

| je ovog tjedna instalirala i 
stavila u funkciju bankomat 
| u prizemlju Doma kulture u 
Gornjem Jesenju, smješten 
| je pored ulaza u općinske 
prostorije. Postavljanjem ban- 
komata uvelike će mještani- 
ma biti olakšano podizanje 


gotovine jer neće morati pu- 
tovati u Krapinu što im je do 
sada stvaralo dodatne troš- 
kove. Bankomat omogućuje | 
svojim klijentima isplate go- 
tovine, uvid u stanje računa, | 
promjenu PINa te kupovinu 
GSM bonova. 


| Bankomat PBZ postavljen je u prizemlju Doma kulture, što će mje- 
štanima uvelike olakšati podizanje gotovine. 

| AKTIVISTICE IZ UDRUGE DISTROFIČARA KRAPINA 
PODRŽALE KAMPANJU PROTIV NASILJA NAD ŽENAMA 


Milijarda ustaje za pravdu (One Billion Rising) svjetska je 
kampanja koja se 14. veljače provela u više od 200 zemalja svije- 
ta. Cilj je kampanje, da podsjetimo, plesom ustati protiv nasilja 
nad ženama i djevojkama, te ih potaknuti da ne prešućuju nasi- 
lje koje se vrši nad njima. 

U našoj je zemlji nekoliko organizacija provelo kampanju 
u svojim gradovima, a među njima je bila i Udruga distrofičara 
Krapina. Ova udruga okuplja osobe oboljele od neuromuskular- 
nih bolesti, a nekoliko ženskih članica su aktivistice koje tijekom 
cijele godine, kroz razne aktivnosti i kampanje, ukazuju na pro- 
blem nasilja, posebno na nasilje koje doživljavaju žene s invalidi- 
tetom. Upravo one naime spadaju u najranjiviju skupinu osoba 
koje svakodnevno proživljavaju neki oblik nasilja. Kako članice 
udruge ne mogu iz opravdanih razloga plesati, ali u pomoć su 
im priskočili učenici i učenice 8. razreda Osnovne škole “Gornje 
Jesenje'i volonterke udruge, koji su umjesto njih otplesali kore- 
ografiju na melodiju pjesme “Break the chains“. 


SUSRET SA NAJSTARIJIM MJEŠTANKAMA 
OPĆINE - VAZNO JE RADOVATI SE ZIVOTU 


so (dr 


Delegacija Općine Jesenje tradicionalno za blagdan sv. Josipa posjećuje svo- 
je najstarije sumještane sa košarom punom svježeg i sušenog voća, meda, slat- 
kiša... Ove godine uz načelnika Ivana Maligeca najstarije mještanke obišli su 
župnik Danijel Herceg i Gordana Maligec predstavnica Socijalnog vijeća općine. 
Svaki susret nanovo razveseli ove još uvijek vitalne starice koje su rado popričale 
sa svojim gostima; 

Gustika Pek za svoje godine još uvijek mlađahnog izgleda, iako nešto slabije 
čuje, u kratkom susretu, vrlo brzo, onako u šali ispričala je recept za dugovječ- 
nost; ,,Mora se manje jesti kupljena hrana, znate ne smete biti preveč izbirljivi, 
treba sve jesti i uz to se slobodne spije čašica vinčeka. Ak si zdrav treba i delati 
ondaljeta brže prolaze a i ja se nisam nadala da bum tak duge živela.“. 


U Lužanima u skromnoj kući sa svoja dva sina živi Slava Kotaršak, koju je kroz 
život uvijek pratilo siromaštvo i koja je često-susjedima pomagala raditi u poljo- 
privredi kako bi zaradila i mogla prehraniti obitelj. Nije baš najboljeg zdravlja pa 
mora trošiti lijekove kako bi lakše podnosila zdravstvene tegobe koje su je stigle 
s godinama. 


U svojoj osmeročlanoj obitelji u Gornjem Lužanu živi Bara Hlevnjak koja se 
ne žali na svoje godine, ,Sve je još dobre same sam male malaksala, no kad dojde 
lijepo vrijeme išla bum van na sunce, nisam preveč bolesna, a jedino me noge 
slabije služe. Pri hiži ima dosti radne snage pa nek oni delaju, ja već ne morem, 
kad sam se udala moj muži ja ja bili smo siromaki morali smo pune delati da bi 
prehranili sebe i svoju obitelj a sad nek drugi delaju“. 


Ani Halužan 92 su godine i živi sama u svojoj kući, a kako joj samoća teško 
pada često ode do šogorice također devedesetjednogodišnje Ane Herceg kako 
bi zajedno skratile duge dane samoće. Zbog problema sa zdravljem ujutro uzme 
dvije tablete da ne mora brinuti kroz dan, kako kaže duge živi ali svejedno još ne 
bi umrla. 


Anu Herceg posebno je obradovao ponovni susret sa općinskom delegaci- 
jom. Uvijek spremna za razgovor, veli da joj godine nisu i neki problem, više je 
muči samoća koju krati moleći krunicu i čitajući molitvenik, a rado sluša i Radio 
Mariju.“Znate, ja se tješim u svojoj samoći moleći Boga, Isus je za nas trpel pa i mi 
moramo nositi svoje trpljenje. Sa suprugom sam živjela 62 godine i imala petero 
djece, a sad sam ostala sama.“ Kao uzorna vjernica još uvijek često ode i na misu 
kod obližnje kapelice. 

U obitelji Artić živi najstarija mještanka Klara, devedeset tri su joj godine i 
još uvijek je spremna za šalu, raduje se životu i nada se doživjeti stotu. U životu 
je važno radovati se svakom danu, proživjeti ga sa svojim najbližima u dobrom 
raspoloženju za koje je zaslužna snaha Božica i sin Josip, no najbolje se baka Klara 
razumije sa zetom Željkom s kojim još uvijek rado pođe do klijeti te uz čašicu 
domaćeg vina raspoloženje bude još veće. 


I ovaj susret sa najstarijim mještankama prošao je u veselom ozračju, članovi 
delegacije zaželjeli su im dobro zdravlje i obećali novi posjet dogodine. 


ui 

Svake godine aktualna tema 
- komunalna naknara 


Ovih dana na kućne adrese domaćinstava na području Op- 
ćine Radoboj stižu uplatnice za komunalnu naknadu za 2014. 
godinu. Uplatnice su, kao i drugdje za razdoblje od 3 mjeseca, 
što znači da kroz godinu dana svako kućanstvo treba podmi- 
riti 4 jednake rate. Visina komunalne naknade posljednje tri 
godine nije promijenjena, a zadnja izmjena o visini naknade 
jednoglasno je donesena na sjednici Općinskog vijeća krajem 
2010. godine 


Tada je usvojena Odluka o vrijednosti boda za obračun 
komunalne naknade. Vijećnici iz svih stranaka koje sudjeluju 
u radu Općinskog vijeća jednoglasno su odlučili da vrijednost 
boda bude 0,37 kuna po kvadratnom metru stambene ili dru- 
ge površine na koju se komunalna naknada plaća, s tim da se 
u prvoj zoni primjenjuje navedeni iznos, a u drugoj je zoni on 
za 15% manji. 

Komunalna naknada prije svega služi za uređenje i razvoj 
komunalne infrastrukture na području Radoboja. Svake go- 
dine se za tu svrhu ulažu velika velika sredstva, što je i jasno 
vidljivo pa aktivnostima gradnje nogostupa, javne rasvjete, 
uređenja nerazvrstanih prometnica, uređenje javnih površina 
i groblja. Koliko su troškovi s kojima se Općina svake godine 
suočava govori činjenica da se samo za električnu energiju za 
javnu rasvjetu izdvaja više od 20 tisuća kuna mjesečno, a tu nije 
uključen trošak redovnog održavanja koji je neizbježan, a nije 
zanemariv. 


Kroz kuloare je moguće čuti kako se komunalna naknada 
plaća kako bi se zaposlenicima Općine osigurale plaće, no to 
naprosto nije točno. Kada se pogleda činjenica da se od komu- 
nalne naknade godišnje prikupi oko 460 tisuća kuna, a investi- 
cije svake godine prelaze iznos od milijun kuna, sve je rečeno. 


Tema koja je također posljednjih dana aktualna jesu ovr- 
he zbog neplaćanja komunalne naknade. Iz Upravnog odjela 
Općine Radoboj navode kako ovrhe nerado provode, ali su 
one nužne kako bi se poštivala zakonska procedura. Naime, 
financijski izvještaji svake godine prolaze reviziju te ona svima 
koji taj postupak ne provode daje primjedbu odnosno uvjetno 
mišljenje. 


OBAVIJEST DVD-a JESENJE O KONTROLIRANOM 
OPALJIVANJU KOROVA 


Budući da je započela sezona radova na čišćenju poljoprivred- 
nih i drugih površina, te spaljivanju korova, suhe trave i ostalog ni- 
skog raslinja, upozoravamo mještane da je zakonom zabranjeno 
spaljivanje suhe trave, korova i raslinja na otvorenom bez nadzora 
i osiguranja spaljivanog područja. Iz tog razloga apeliramo i pozi- 
vamo mještane da obrate posebnu pozornost pri rukovanju va- 
trom ili lako zapaljivim predmetima te da su u slučaju provođenja 
spaljivanja dužni poduzeti sljedeće mjere zaštite od požara: 

- prije početka loženja vatre o tome obavijestiti nadležnu va- 
trogasnu postrojbu 


- oko mjesta na kojem će ložiti vatru očistiti travu i drugi zapa- 
ljivi materijal, 

- osigurati vodu i druga priručni alat za gašenje (lopate, gra- 
blje, motike i sl.) 


- ne napuštati mjesto loženja dok se vatra nije u potpunosti 
ugasila. 


Apeliramo na građane da ovo upozorenje shvate ozbiljno, 
kako bi opasnost od izbijanja požara i njegovog širenja sveli na 
minimum i time dali vlastiti doprinos u efikasnom provođenju 
mjera zaštite od požara, te istovremeno izbjegli vlastitu odgovor- 
nost zbog neprovođenja mjera zaštite od požara, izazivanje poža- 
ra, kao i posljedica koje iz toga nastanu. 


U slučaju potrebe za dodatnim osiguranjem spaljivanog po- 
dručja a da bi se dogovorilo vrijeme spaljivanja i adekvatno osi- 
guralo područje molimo vas obavijestiti DVD Gornje Jesenje na 
brojeve mobitela: 


-predsjednik Mirko Buzina: 091/ 799-2629, 
-zapovjednik Dubravko Turniški: 091/568-9680. 

Odvoz glomaznog otpada 
Obavještavaju se stanovnici općine Radoboj da će se od 17. ožujka provodi | 
proljetno sakupljanje glomaznog otpada. 
Kontejneri za sakupljanje otpada će se postaviti na uobičajnim lokacijama u | 
naseljima u kojima su se postavljali i u prethodnim akcijama sakupljanja. 
Stanovnici se mole za strpljenje jer će kontejneri sigurno biti postavljeni u | 
svim naseljima. 

Sanirano divlje odlagalište u Orehoveu Radobojskom 


Incijativom i radom građa- 
na te uz pomoć Općine izvr- 
šena je još jedna hvalevrijed- 
na akcija kojom je sanirano 
divlje odlagalište otpada u 
naselju Orehovec Radobojski 


uz lokalnu cestu. Nakon što je 
odlagalište očišćeno, strojem 
i angažmanom lokalnog sta- 
novništva zatrpan je i klanac 
koji je služio kao odlagalište. 
Klanac je bilo potrebno sani- 


rati iz iz razloga što je prijetio 
cesti na kojoj su se počela 
stvarati ulegnuća i pukotine 
na asfaltu te je postojala opa- 
snost od nastanka novog kli- 
zišta. Tako je ovom akcijom 


napravljena dvostruka korist, 
odnosno uklonjena je ružna 
slika naselja, a i spriječilo se 
daljnje propadanje ceste. Pri- 
kupljeni otpad je ovisno o vr- 

Općina Radohoj će postati vlasnik lovačkog 
tloma u zaselku Grneki 


Već je duže vrijeme poznata činjenica kako Općina Ra- 
“ doboj velike resurse ulaže u razvoj turizma na svom po- “ 
+ dručju. Kada se mora početi praktično od nule to je iznimno < 
. težak i dugačak put te rezultati postaju vidljivi tek nakon . 
o 


“ nekoliko godina sustavnog rada na ulaganju u turističke re- 
* surse i promotivnih aktivnosti. 


Zbog kompleksnosti i osjetljivosti cijelog procesa po- 
“ trebno je paralelno raditi na nekoliko polja, tako da se tije- “ 
“ kom ove godine očekuje završetak većeg dijela i i otvaranje “ 
+ postava Zavičajne zbirke, tijekom godine će u potpunosti : 
. . završiti i uređenje postava Edukacijsko-promidžbenog - 
: centra koji će potom uću u intenzivniju uporabu. Turistič- 

* ku ponudu stoga treba početi širiti i na ostale sadržaje, prije : 
* svega na razvoj kvalitetne ugostiteljske i smještajne ponu- “ 
de. . 


e 
Kako bi se i na tom području stvorio iskorak, već neko “ 
+ vrijeme se razmatra na kojoj bi lokaciji bilo najlakše, naj- - 
. “ brže i kvalitetno otvoriti objekt za smještaj posjetitelja. Ot- - 
: prije je donesena odluka da će se otvoriti hostel, odnosno - 
“ objekt sličan hotelu, no sa značajno jednostavnijim ustro- * 
“jem, nižom kategorizacijom i nižom cijenom smještaja. 
:  akvi su objekti primarno namijenjeni smještaju djece i . 
“ mladih koji su radi ponude obrazovnih sadržaja i ciljana * 
“ skupina, no u posljednje vrijeme kvalitetniji hosteli nisu - 
+“ strani niti starijoj populaciji. Radi što bržeg i jednostavni- « 
: jeg procesa bilo je potrebno naći postojeći objekt koji bi : 
: mogao zadovoljiti kriterije, pa se tako iz dosta male ponu- . 
: de izdvojio lovački dom u zaselku Crneki čiji vlasnik je lo- “ 
: vačko društvo ,,Strahinjčica“ Radoboj. Nakon odabira za- * 
. počelo se sa pregovorima o prodaji sa društvom, no Općina - 
. : je prije svega trebala zatvoriti financijsku konstrukciju. 


. Sve je to skupa potrajalo više od jednu godinu, a pre- 
: dugovor o kupoprodaji potpisan je sredinom ožujka. Ovaj 
: lovački dom će nakon cjelokupne rekonstrukcije vjerojat- 
: no moći primiti 50-ak gostiju, što bi značilo da će Rado- 
. “ boj dobiti objekt u koji će se moći smjestiti jedan autobus 
. putnika. U hostelu će biti uređeni ugostiteljski sadržaji u 
: obliku restorana odnosno bara, ali i dodatni vanjski rekrea- 
: tivni sadržaji. To će otvoriti nekoliko novih radnih mjesta, 
* astanovnicima Radoboja će se omogućiti pokretanje podu- 
“ zetničkih mogućnosti. 

Jasno, koristi od ove kupoprodaje će imati i lovačko 
društvo »Strahinjčica“ čiji predsjednik Vladimir Vidović “ 
+“ ističe kako će sa sredstvima od prodaje moću u potpunosti - . 
+ urediti lovački dom u naselju Mala gora. Potpuno uređenje - 
lovačkog doma nužno je kako bi prema Zakonu o lovstvu . 
“ lovačka društva u narednom razdoblju mogla dobiti u za- | 
“ kup lovišta, a što je zapravo glavni preduvjet funkcionira- 
“ nja lovačkih društava. 


, Trenutni izgled lovačkog doma koji bi trebao postati hostel 


L 


> PODUZETNICA 12 RADOBOJA VAS UPOZNAJE SA 
BIOLOŠKOM INOVACIJAMA 


Poduzetnica Tatjana Vuzem iz naselja Gorjana Sutinski 
krajem prošle godine započela je sa radom u obrtu Mitra, 
a djelatnost je počela trgovinom i to s nekoliko vrlo zani- 
mljivih proizvoda. Među njima pozornost plijeni inovativna 
i funkcionalnu kantu za kuhinjski bio-otpad izrađenu iz re- 
ciklirane plastike. Gotovo svi stanovnici naših općina imaju 
okućnice i vrtove i ovaj je proizvod zanimljiv upravo zato što 
bio otpad iz svoje kuhinje, vrlo jednostavno možete prera- 
diti u kvalitetan kompost za vaše biljke. Bio otpad iz kuhinje 
(ostaci od pripreme hrane, voća i povrća) čini gotovo treći- 
nu kućnog otpada. Ovo je vrijedna sirovina za proizvodnju 
kvalitetnog biokomposta. Kompostiraje je najstariji i najpri- 
rodniji način recikliranja otpada poznat i primjenjivan još u 


antičko doba. 

Bio otpad iz kuhinje 
se skuplja u posebno 
izrađenu kantu za ku- 
hinjski bio otpad. Jed- 
nom dnevno posipamo 
sa posipom  bokashi 
čijom uporabom bio 
otpad u kanti fermenti- 
ra, zbog čega ne trune i 
nema neugodnog miri- 
sa. Pesticidi i ostale štet- 
ne tvari se razgrade na 
elemente koji nisu štet- 
ni za prirodu, a očuvaju 
se svi minerali i željezo. 
Kod procesa fermenta- 
cije nastaje fermentacij- 
ska tekućina koju upo- 


OrgankoSet, Violet 


trebljavamo za zalijevanje biljaka u domu i na vrtu. Možete 
ju koristiti i za čišćenje odvoda u sudoperu i umivaoniku. 


Zatim se predlaže zakopavanje bio-otpada iz kante na 
vrt. Na taj način otpad će se za samo mjesec dana pretvorit 
u prvoklasan humus. Tako dobivenim humusom možete 
saditi cvijeće u cvjetne posude, gnojiti vrt, voćnjak, vino- 


grad ili travnjake. 


Posip bokashi može se koristiti iu vanjskom kompostni- 
ku. Sloj bio-otpada debljine cca 10 cm posipa se bokashijem 
tako da pokrije čitavu površinu. Nakon toga je dobro staviti 
" sloj zemlje debljine cca. 5 cm. Masu treba malo pritisnuti. 
Procesom fermentacije doći će do nastajanja kompostnih 
sokova zbog čega nije potrebno dodavati vode. Slaganje u 
slojevima se nastavlja dok se kompostnik ne napuni. Za pot- 
puno sazrijevanje komposta treba samo 2-3 mjeseca ovisno 
o vanjskoj temperaturi. Dodavanjem posipa bokashi nije 


potrebno prevrtanje komposta. 


Reciklirajte i Vi - ostatke hrane, voća i povrća - uz pomoć 


posipa bokashi! 


Potražite dodatne informacije na www.mitra-trgovina. 


hr ili nazovite 049/349-012. 

Inovativne kante za bio otpad 


E: i. [m od; dao dmi: cm 


€ 6 

KORIZMA 


Korizma ili četrdesetnica (lat.quadragesima) dio je li- 
turgijske godine u kojem se kršćani pokornički pripremaju 
za blagdan Uskrs. 

Korizma počinje Pepelnicom , a završava pred Misu ve- 
čere Gospodnje na Veliki četvrtak kojom počinje Vazmeno 
trodnevlje. Kršćani se pripremaju za slavljenje Uskrsa mo- 
litvom, postom, slušanjem i čitanjem Božje riječi te dobrim 
djelima. U Korizmi vjernici pristupaju sakramentu ispovi- 
jedi kako bi pomireni s Bogom i ljudima radosnije mogli 
slaviti Uskrs. Velika Uskrsna ispovijed u župi Radoboj biti 
će na petu korizmenu nedjelju, 06.04. s početkom u 14h. 
Sakrament pomirenja je vrhunac korizmenog života i nada- 
mo se da ćete to pokazati prisutstvom na Velikoj Uskrsnoj 
ispovijedi. 

U Velikom tjednu ćemo doživjeti najintenzivniji dio pri- 
prave za Uskrs. Kroz Vazmeno trodnevlje doživjeti ćemo 
vrhunac pokore, posta, odricanja. 

Raspored obreda u župi Radoboj: 

CVJETNICA: 

- misa u Radoboju u 7.30h 

- u Lepajcima u 9.00 

- u 11h svečana Cvjetnica s pjevanom Mukom i procesi- 
jom s blagoslovljenim grančicama u župnoj crkvi u Rado- 
boju 

VELIKI ČETVRTAK: 

18h - Misa Večere Gospodnje i obredi Velikog četvrtka 

VELIKI PETAK: 

15h - Križni put od Sv.Jakova do župne crkve, obredi u 
18h 

VELIKA SUBOTA: 

- 18h - Lepajci 

- 20h - Radoboj-obredi uskrsnuća s blagoslovom jela 

USKRS: 

- 6.00h - Radoboj - misa i blagoslov jela 

- 8.00h - Lepajci - misa i blagoslov jela 

- 10.30h - Uskrsna procesija od Križa pred župnim ure- 
dom prema crkvi i svečana uskrsna misa za župljane 

USKRSNI PONEDJELJAK: 

- 11h - misa kod sv. Jakova 

Detaljniji raspored i obavijesti biti će objavljeni u novo- 
me broju župnog listića. 


Župnik Tomislav Novosel i Janko Jambrek 


ŽUPA RADOBOJ 
DOBILA | 
NOVA VIJEĆA 


Dekretom zagrebačkog nadbiskupa, kardinala 
Josipa Bozanića u Župi Presvetog Trojstva Radoboj 
formirano je novo Župno pastoralno vijeće i Župno 
ekonomsko vijeće kako bi pomagali župniku u 
njegovu radu. 

Uloga pastoralnog vijeća je pružanje pomoći 
župniku u promicanju i ostvarivanju pastoralnog 
djelovanja, a uloga ekonomskog vijeća je pomagati 
župniku u namicanju potrebnih materijalnih 
ssredstava te u upravljanju vremenitim crkvenim 
dobrima. 

Članovi Župnog pastoralnog vijeća su uz vlč. T. 
Novosela su: Matija Herak, Rudolf Lovrenčić, Josip 
Zrinšćak, Ivanka Herceg, Barbara Leško, Viktorija 
Cigula, Dražen Gerić, Dragica Pospiš, Vesna 
Horvat, Božidar Cerovečki, Monika Hršak, Ivan 
Ranogajec, Ružmira Jambrek, Stjepan Sirovec, 
Dragica Malogorski i Vesna Florjan. Njihov mandat 
traje 5 godina. 

Članovi Župnog ekonomskog vijeća uz vlč. T. 
Novosela su: Tomislav Cigula, Janko Jambrek, 
Marijan Lovrenčić i Josip Florjan. Njihov mandat 
traje 3 godine. 

Janko Jambrek 


VELIKE PUČKE MISIJE 


U tjednu proslave prvog spomena naše župe i 
obilježavanja 680. godišnjice prvog spomena Rado- 
boja, u razdoblju od 08. do 15. lipnja održavati će se 
VELIKE PUČKE MISIJE pod vodstvom franjeva- 
ca kapucina iz Varaždina na čelu s gvardijanom fra 
Ante Kukavicom. 


Janko Jambrek 

Izvještaja skupština Lruge oo. 


odo 


A ve Paras: i 


Članovi udruge privatnih Sobota ,Jela“ jecEnje godi- 
nusu započeli sa provođenjem raznih aktivnosti. Nakon održane 
redovite izvještajne skupštine na kojoj je utvrđen program rada 
za 2014. godinu šumovlasnici su započeli sa provođenjem zacr- 
tanog programa. Na poziv načelnika Ivana Maligeca odazvali su 
se na akciju sječe stabala koja se nalaze na crkvenom zemljištu 
sa južne strane župne crkve. U samo nekoliko sati iskusni ru- 
kovatelji motornim pilama porušili su velik broj stabala koja su 
se nalazila uz planiranu trasu izgradnje nove ceste prema Brdu. 
Porušena stabla izrezana su i odvezena na župno dvorište te će 
ona služiti za ogrjev. Uz spomenutu radove dogovorena je sa 
župnikom Danijelom Hercegom sječa agacije niz padinu pored 
crkve gdje je nekad bio vinograd. 


U Lužanima je 14. ožujka održano edukativno-pokazno pre- 
davanje na temu uzgojnih radova. Cilj toga predavanja je upo- 
znati vlasnike šuma kako nakon sječe dozrelih stabala izvršiti 
radove na odstranjivanju poraslih sadnica slabije i loše kvalite- 
te. Tim radovima prirodnim se putem ili podsađivanjem postiže 
veća kvaliteta mladih šuma, brža reprodukcija a samim time i 
veća korist za vlasnike. Pokazno predavanje vršio je ing. Mirko 
Ormož koji ima dugogodišnje radno iskustvo u Sumariji Krapi- 
na a posebno na uzgojnim radovima. Predavanju se odazvao 
velik broj šumovlasnika koji su pokazali interes za kvalitetniju 
eksploataciju svojih šuma i radova na uzgoju i reprodukciji u 
svojim šumama. 


Prema usvojenom programu udruge planira se provesti 
više akcija čišćenja i uređenja šuma, nastaviti aktivnosti dalj- 
nje izgradnje šumskih cesta, organizirati stručno predavanje i 
polaganje ispita za rukovatelja motornom pilom. Uz navedene 
aktivnosti i dalje će se pomagati mještanima oko upisnika u re- 
gistar privatnih šumovlasnika i ostvarivanje prava koja iz toga 
proizlaze. 


Održana Skupština društva ,Radohojska kuhura“ 


I ove je godine 22.veljače u prostorijama vatrogasnog doma održana godišnja 
Skupština športskog kuburaškog društva, ,Radobojska kubura“. Ove je godine bila 
to redovito izborna dvadeseta Skupština. Uz prisutnost članova kuburaškog druš- 
tva ,Radobojska kubura“ Skupštini su prisustvovali i župnik župe Presveto Trojstvo 
Radoboj velečasni Tomica Novosel, zamjenik načelnika Općine Radoboj Stjepan 
Sirovec te kuburaška društva-Grof Kulmer Zabok, kuburaško društvo Okić Klinča 
Selo, Kostelska pištola, kuburaši Jesenja, Grof Kegljević Pregrada, Leopold Mandić 
Hromec, Stipernica, Složna kubura Pregrada, Desinička kubura, Taborska kubura 
Hum na Sutli, Viniverhska kubura, kuburaši Lobora, kuburaška udruga Maruševec. 
Skupština je započela sa pucanjem 40 pucača iz kubura. Nakon toga se krenulo sa 
svečanim djelom. Skupštinu je otvorio predsjednik Janko Ranogajec te pozdravio 
sve prisutne i minutom šutnje odali su počast preminulim kuburašima. Izvještaj o 
dosadašnjem radu podnio je predsjednik. 


Društvo je imalo u protekloj godini 27 okupljanja od toga 16 pucanja i to na 
smotri u Krapini, 4 kuburaškom zboru u Brstovju, po svadbama, firmama, rođenda- 
nima i drugim svečanostima u našoj Općini i šire. Organiziran je i izlet na more. Fi- 
nancijsko izvješće predao je blagajnik Branko Jurinjak. Društvo se financira isljučivo 
iz članarine. Općina Radoboj je pomogla sa sredstvima iz Općinskog proračuna i to 
1200,00 kuna. Nakon razriješenja starog rukovodstva za novi upravni odbor predlo- 
ženi su-Ranogajec Janko, Šemnički Damir, Juročko Zvonimir, Jurinjak Branko, Potoč- 
ki Janko, Sever Ivan, Valjavec Vlado, Vidović Antonio i Švaljek Žarko za predsjednika 
je izabran dosadašnji Janko Ranogajec, za tajnika Šemnički Damir, za dopredsjedni- 
ka Brako Jurinjak koji je ujedno i počasni predsjednik, kao prvi predsjednik društva. 
Za blagajnika je izabran Švaljek Žarko. Za nadzorni odbor predloženi su Kranjčec 
Dubravko, Kralj Stjepan i Kašić Nikola. Uz dojmljive riječi gostiju završen je službeni 
dio. Večer je nastavljena uz vrhunski srneći gulaš autora Borisa Ivanković, dobre ge- 
mište i mužiku malo repariranog sastava Trilikum. 


Radobojska kubura se ovim putem zahvaljuje svima onima koji su pridonijeli 
da društvo može funkcionirati i bude jedno od cjenjenih društava u našoj županiji, 
što se vidi i iz prisutnosti drugih društava na ovoj skupštini. 


U OREHOVCU RADOBOJSKOM SVEČANO 
PROSLAVLJENI DAN ZENA 


U prostorijama Društvenog doma u Orehovcu Rado- 
bojskom svečano je proslavljen Dan žena, a u organiza- 
ciji muškog dijela građanstva naselja. Prisutne pripadni- 
ce ljepšeg spola tom prilikom počašćene su zakuskom, 
pićem i zabavom uz ples te je svakoj daravano cvijeće i 
to na poseban način uručenjem od strane djece. Prigodni 
pozdrav i čestitke povodom njihovog dana uputio im je 
član Općinskog vijeća iz naselja, posebno izrazivši pošto- 
vanje i zahvalnost za ono što svakodnevno čine i znače za 
dobrobit naselja. 

Dodao je i da se nada da im je tim činom barem do- 
nekle uljepšan njihov dan i da će im kao takav ostati u 
sjećanju.(dg) 

Fašnik u 
Radoboju 


U nedjelju je u Radoboju održana tradicionalna fašnička po- 
vorka. Među povećom kostimiranom družinom koja je brojala 
preko 200 djece i odraslih izabrane su i najbolje maske. Nagradu 
za najbolju dječje maske osvojila je grupa 2.A razreda ,,Dedeki 
i babice“. 


Povorku je zajednički organiziralo kulturno-umjetničko druš- 
tvo ,Zagorec“ Radoboj i osnovna škola ,,Side Košutić“ Radoboj. 
Na kraju povorke vesela je družina nastavila sa feštom uz kuha- 
no vino, sokove, kobasice i krafne na školskom igralištu u Rado- 
boju. 


Nove aktivnosti Društva naša djeca Radohoj 


Radoboj, 12. ožujka 2014.- Članice Društva Naša djeca Radoboj ponovno 
su organizirale pričanje priča za najmlađe. Sudjelovali su učenici prvih i drugih 
razreda 0Š Side Košutić. Priču je odabrala i ispričala učiteljica Dragica Pospiš, 
ujedno i potpredsjednica DND-a Radoboj. Djeca su slušala priču — ,Seljak, ptica 
i zlatni drijen“, koju je napisala Sida Košutić. Mališani su pažljivo slušali priču 
nakon čega su, podijeljeni u tri grupe, odgovarali na pitanja. Svaka grupa je za 
točan odgovor dobila plusiće koji su se zbrajali i na kraju se odabrala pobjed- 
nička grupa. Borba za plusiće bila je neizvjesna do samog kraja. Djeca su vidno 
bila oduševljena pričom što je dalo motivaciju DND-u da ponovi akciju.(af) 

FAŠNIČKA POVORKA OBIŠLA SVA 


NASELJA NA PODRUČJU OPCINE 


U organizaciji općine Jesenje i nekolicine entuzijasta u nedjelju 
je četvrtu godinu zaredom fašnička povorka prošla kroz sva nase- 
ljana području općine. Okupljanje je počelo prije podneva a onda 
se povorka u kojoj su po prvi puta bili i maleni zaputila prema 

| Donjem Jesenju i Koprivnici Zagorskoj koju maškare iz Jesenja uvi- | 
jek rado posjećuju iako pripada općini Đurmanec. Mještani su sa 
oduševljenjem pozdravljali veselu kolonu u kojoj su bila tri trakto- 
ra dva terenska vozila i vatrogasni kombi koji je bio na čelu kolone. 
U veseloj koloni maškara bili su i svirači koji su zabavljali mještane 

| a ovi ih častili kolačima, krafnama, vinom i ostalim napicima. U | 
svakom naselju pred okupljenim mještanima pročitano je neko- 
liko ,nezgoda“ koje su u protekloj godini zadesile sumještane, a 

| zabilježeno je u fašničkom listiću ,Jesejanski Režiček“ kojemu je | 
ovo također četvrta godina izlaženja. Nakon obilaska svih naselja 

| vesela kolona stigla je ispred vatrogasnog doma gdje je pročitana | 
osuda fašniku koji je kriv za mnoge nevolje mještana. Okupljeni su 
se složili da tog grešnika koji je kriv za nevolje umirovljenika, rad- 
nika, poljoprivrednika, obrtnika i cijeloga ovdašnjeg puka treba | 
zapaliti te je on nakon osude spaljen na lomači. 


| Nakon špelancija uslijedilo je druženje veselih maškara i mje- | 
štana uz kuhane kobasice, sokove, čaj i vino koje su pripremili 


organizatori. 


+*_ ka! > 
Fašnička povorka učenika osnovne škole došla je pred Općinu gdje | 
ih je načelnik Maligec počastio slatkišima 


I Lom 
i Ka : Nr. 
Nakon osude fašnik je spaljen ispred vatrogasnog doma " 


PROMOCIJA CD PRVIJENCA AKUD ŽENSKOG KAZALIŠTA 


U prepunoj sportskoj dvorani osnovne škole u Gornjem Jese- 
nju, 8. ožujka održana je promocija CD prvijenca ženske vokalne 
skupine AKUD-a ,Zensko kazalište“. 


V & 


e < _ s 


Promocija CD-a Med bregi zeleni završila je pjesmom To vam je naše 
Jesenje u izvođenju svih izvođača 


. hh 


U ovaj uistinu lijep glazbeni događaj uvele su nas skečom 

članice dramske skupine Gordana Maligec i Sandra Kovačec, a 
članice vokalne skupine Silvija Bartol, Danijela Draganić, Marija 
Sitar, Dragica Šoštarić, Suza- 
na Katalenić, Natalija Jedvaj, [ššši Jem 
Sara Gašparić i Marija Pernjek [iii g 
pjesmom ,Dobar večer dobri ( 
ljudi“ pozdravile su posjeti- K 
telje u dvorani. Album pod 
nazivom ,Med bregi zeleni“ 
sadrži petnaest, što narodnih, | 
što autorskih pjesama, dio u a 
capella izvedbi, a dio uz glaz- |i 
benu pratnju muzičkog sasta- 
va AKUD-a. Promociju CD-a 
svojim nastupom uveličali su 
gosti; Rajko Suhodolčan, Pod- 
vinčani, Siniša Miklaužić, Kla- 
pa Kmeti, Snježana Soštarko, 
a svakako je vrijedno spome- 
nuti nastup mlade Nikoline 
Šoštarić koja je izvedbom pje- [iš 
sme Prsti zapleteni oduševila 
ionako dobro raspoloženu Na promociji CD-a Med bregi zeleni kao 
publiku koja je svaki nastup gost nastupio je Rajko Suhodolčan 
popratila velikim pljeskom. 
Na kraju koncerta uručena su priznanja i zahvalnice donatorima 
zaslužnima za realizaciju ovog projekta. Osvrćući se na rad Žen- 
skog kazališta, načelnik Ivan Maligec istaknuo je kako se opći- 
na Jesenje ponosi radom AKUD-a te će rado podržati realizaciju 
budućih projekata. Večer promocije prvog nosača zvuka tijekom 
koje je uživala brojna publika, jesejanski amateri pripremili su u 
sklopu cjelogodišnjeg obilježavanja 40-e obljetnice svog konti- 
nuiranog djelovanja. Sudeći prema reakciji publike i pozitivnoj 
energiji koja je strujala dvoranom, članice AKUD-a, glazbeni sa- 
stav i njihovi gosti priredili su jedan lijep događaj svim pokloni- 
cima domaće narodne glazbe i za vjerovati je da će se pjesme s 
ovog albuma rado slušati na radio postajama. 


Načelnik Općine Jesenje Ivan Maligec posjetiteljice je darivao cvije- 
ćem povodom međunarodnog Dana žena 

INTERVJU 


STJEPAN SIROVEC - ZAMJENIK NAČELNIKA 
OPGINE RADOBOJ 


U ovom broju ćemo upoznati zamjenika načelnika Općine 
Radoboj. On je mladi lav zagorskog HNS-a, tajnik Zupanijske 
organizacije mladih HNS-a Krapinsko-zagorske županije, član 
Savjeta mladih KZŽ, magistar prometa koji je fakultet završio sa 
odličnim uspjehom. Dolazi iz naselja Šemnica Gornja, a ime mu 
je Stjepan Sirovec. 


RJ list: 


Stjepane, recite nam nešto o sebi. Što Vas zanima i zaokuplja 
u slobodno vrijeme, čime se bavite kod kuće. Imate li kakve ho- 
bije? Kako to da ste završili u politici? 

Imam 26 godina i živim u Gornoj Šemnici, zaselak Sirovci- 
Pohiški. Osnovnu školu završio sam u rodnome kraju. Srednju 
prometnu školu i Fakultet prometnih znanosti završio sam u Za- 
grebu. Po zanimanju sam magistar inženjer prometa. Uvjerivši 
se kako Radoboj ide u dobrom smjeru odlučio sam se angažirati 
kako bih svojim radom doprinio da taj napredak bude još bolji i 
brži. Tako trenutno obavljam funkciju zamjenika načelnika Op- 
ćine Radoboj. To je veliko priznanje, ali isto tako i velika obave- 
za jer je u ovim teškim vremenima potrebno osigurati što bolje 
uvjete života svim uzrastima. U slobodno vrijeme koje imam na 
raspolaganju pokušavam što više trenutaka provoditi sa obitelji 
i prijateljima. Kod kuće iznimno me veseli mogućnost da mogu 
pomoći obitelji u obavljanju svakodnevnih poslova, naročito po- 
slova poljoprivredne naravi. To je ono što me na neki način opu- 
šta iomogućava,punjenje baterija“ za svakodnevne izazove. Što 
se tiče hobija moja velika ljubav jest vožnja biciklom i pješače- 
nje gorskim masivima koji otkrivaju 
prekrasna prostranstva i raznolikosti 
prostora koji nas okružuje. Također 
moram spomenuti i najvažniju spo- 
rednu stvar na svijetu ,nogomet“ koji 
zajedno sa svojim mještanima ,Kra- 
ljevčanima“ ali i ostalim prijateljima 
i vršnjacima igramo već godinama 
točno određeni dan u tjednu, tako da 


slobodno mogu reći da je to postala 
tradicija. Takvi susreti omogućavaju 
nam da se družimo i razmjenjujemo 
iskustva, jer s obzirom na tempo ži- 
vota to je ono što nedostaje današ- 
njem društvu. 


RJ list: 


Prije nego ste postali zamjenik 
načelnika na prošlim izborima bili 
ste na stručnom osposobvljavanju 
u Jedinstvenom upravnom odjelu Općine Radoboj. Kakva su 
Vaša iskustva iz tog razdoblja, što ste naučili. Da li smatrate 
da je stručno osposobljavanje dobar model ulaska mladih 
obrazovanih ljudi u svijet rada? 


Nakon što sam završio diplomski studij bio sam svjestan 
činjenice da će bez odgovarajućeg radnog iskustva biti teško 
osigurati ulazak na sve zahtjevnije tržište rada. Iz toga razloga 
odlučio sam uključiti se u projekt stručnog osposobljavanja za 
rad bez zasnivanja radnog odnosa. Program stručnog osposo- 
bljavanja u trajanju od godine dana odradio sam u jedinici lokal- 
ne samouprave odnosno Općini Radoboj. Zahvaljujući mentoru 
i zaposlenicima koji rade u sklopu institucije stekao sam nova 
znanja i iskustvo, ali i shvatio da je svaki pojedinac na neki na- 
čin odgovoran za razvoj društva i sredine koja ga okružuje. Kada 
se iskaže zajednički angažman, a obavljanju određenih poslova 
posveti maksimalna pažnja onda stručno osposobljavanje može 
biti dobra odskočna daska za ulazak u svijet rada. 


RJ list: 


Čime se trenutno bavite na radnom mjestu? Da li Vam to 
predstavlja predstavlja izazov. Kojom brzinom teče proces 
legalizacije na području Radoboja? 

U poslu koji trenutno obavljam nastojim cijelog sebe odno- 
sno svoje znanje i vrijeme staviti na raspolaganje drugima u ci- 
lju postizanja određenih rezultata. Svaki novi radni dan za mene 
predstavlja novi izazov kojem treba pristupiti s puno odgovorno- 
sti i poštovanja. Većinu radnog vremena provodim u postupku 
legalizacije nezakonito izgrađenih zgrada u prostoru. Naime po- 
stupak je takav; da za sve potpune predmeta koji dospiju iz Zu- 
panijskog ureda za prostorno uređenje, gradnju i zaštitu okoliša, 
a odnose se na zgrade koje su prostorno smještene na područ- 


ju općine Radoboj potrebno je izdati odgovarajuće rješenje. Do 
sada je pristiglo oko 150 zahtjeva za koje je ujedno i izdano po- 
trebno rješenje. Svi zahtjevi koji budu pristigli u Općinu Radoboj 
biti će obrađeni u najkraćem mogućem roku kako bi sam proces 
legalizacije bio još brži, odnosno kako bi podnositelji zahtjeva 
mogli ishodovati sve potrebne papire. 


RJ list: 


Dijete ste Radoboja, odrasli ovdje, no srednjoškolsko i 
studenstoko razdoblje proveli ste u Zagrebu. Kako je izgle- 
dao Radoboj prije Vašeg odlaska u Zagreb, a kako izgleda 
danas, 10-ak godina nakon toga? Koje su po Vašem mišljenju 
prednosti života u Radoboju, a koje u Zagrebu? 

Prije otprilike 10 godina po završetku osnovnoškolskog obra- 
zovanja odlučio sam daljnje školovanje nastaviti u Zagrebu. Od- 
lazak u Zagreb za mene kao dijete od 15 godina značilo je još 
jednu novu stranicu u mome životu. Kroz godine provedene u 
Zagrebu stekao sam nova iskustva, upoznao ljude iz različitih di- 
jelova Hrvatske pa čak i šire. Lagao bih kad bi rekao da vrijeme 
provedeno u Zagrebu nije bilo lijepo i da je bilo uzalud potroše- 
no. Ali ipak najljepši trenuci toga razdoblja bili su dani vikenda i 
to zbog povratka u rodni kraj - prelijepu oazu života. Upravo iz- 
bivanje iz rodnog kraja za vrijeme školovanja omogućilo mi je je- 
dan novi pogled. Pogled koji je otkrivao kako se Radoboj iz dana 
u dan sve više razvija, te kako pruža sve potrebne uvjete za miran 
i lijep obiteljski život. Iznimno me veseli i raduje što je Radoboj u 
proteklom razdoblju ali iu ovome sadašnjem zadržao kontinuitet 
razvoja s jasnim pogledom u budućnost. 


RJ list: 


Okrenimo se sada razvojnim potencijalima naše opći- 
ne. Koje su po Vama ključne gospodarske grane koje imaju 
najveće šanse za uspjeh? Kakva su 
Vaša promišljanja o strateškoj ori- 
jentaciji Općine na razvoj turizma? 
Vidite li mogućnosti za razvoj po- 
ljoprivredne proizvodnje koja bi 

bila potporna industrija turizmu? 
Gospodarska kretanja u posljed- 
njih nekoliko desetljeća prošlog sto- 
ljeća na području općine Radoboj 
karakterizirana su u najvećoj mjeri za- 
tvaranjem rudnika ugljena i sumpora 
koji se nalaze na području Radoboja. 
Oni su praktički bili pokretač razvoja 
gospodarskih zbivanja i djelatnosti 
u Radoboju. U današnjem vrijeme 
u strukturi gospodarstva uglavnom 
prevladava prerađivačka djelatnost.U 
cilju intenziviranja razvoja industrije, 
naročito malog i srednjeg poduzet- 
ništva potrebno je urediti i opremiti 
gospodarske zone kao osnovi preduvjet razvoja gospodarstva i 
zapošljavanja novih kadrova. Smatram da Općina Radoboj veliki 
iskorak može napraviti u pogledu razvoja turizma i poljoprivred- 
ne proizvodnje. Bogata rudarska povijest, arheološka nalažista, 
kulturni spomenici, raznolikost flore i faune, planinarske staze te 
šarolik i razveden krajolik odlični su temelji za razvoj turizma na- 
ročito izletničkog. Kako bi turizam na području općine Radoboj 
doživio svoj procvat potrebno je osigurati uslužno-smještajne 
kapacitete. U svakom slučaju poljoprivredna proizvodnja, naro- 
čito domaći proizvodi koje naši mještani i dan danas proizvode 
i pripremaju za svoje vlastite potrebe itekako mogu biti dobar 

mamac i potpora razvoju turizma. 


RJ list: 


Za kraj, imate li poruku za mlade s područja Radoboja, 
što bi im poručili? 

Često do sada, naročito od starijih ljudi slušao sam uzrečicu 
koja glasi ,na mladima svijet ostaje“ Vođen tom uzrečicom pozi- 
vam sve mlade ljude da se priključe različitim udrugama, radio- 
nicama i savjetima te da svojim radom i vlastitim angažmanom 
pridonesu razvoju društva ali i samim time da shvate važnost i 
ulogu pojedinca u društvu. Stoga, dragi mladi razmišljajte i pla- 
nirajte već danas o onome što bi moglo biti u budućnosti. Samo 
onaj koji misli o budućnosti može je i imati. Kada srce kuca za 
Radoboj, onda se stvarno može mnogo napraviti. | što više bude 
takvih srca, naročito mladih srca, koja su spremna kucati za Ra- 
doboj, bolje ćemo živjeti. Radoboj pruža mnoge mogućnosti, 
na nama je da ih iskoristimo i naš prekrasni Radoboj učinimo još 
ljepšim. 

Svim čitateljima Radobojsko-Jesejanskog lista želim svako 
dobro uz srdačne pozdrave. 

NOVOSTI IZ OŠ SIDE KOŠUTIĆ RADOBOJ 


ŽUPANIJSKO NATJECANJE IZ HRVATSKOG JEZIKA - DESINIĆ 2014. 


Nakon veoma teške školske razine natjecanja, na županij- 
skoj je razini našu školu predstavljala Jelena Sajko, učenica 8. 
A razreda. Natjecanje se odr- 
žavalo 6. ožujka 2014. u Desi- 
niću. 

Kako su naglasile ravna- 
teljica škole, prof. Anica Kara- 
žija, i predsjednica Povjeren- 
stva, prof. Gordana Kučinić, 
sam dolazak na ovu razinu 
predstavlja ogroman uspjeh i 
već samim time učenici pred- 
stavljaju jednu elitu. Nakon 
uvodnih riječi domaćina, uče- 
nici su pisali test 90 minuta. 
Nakon ručka su zajedno sa 
svojim mentorima posjetili, 
uz pratnju turističkog vodiča, 
dvorac Veliki Tabor. Učenici su _. 
bili oduševljeni legendama | 
koje su tamo čuli, a pogotovo 
legendom o Veroniki Desinić- "> 
koj. Nakon razgledavanja usli- 
jedilo je proglašenje najboljih 
među najboljima. 

U kategoriji osmih razreda 
JELENA SAJKO je osvojila odlično prvo mjesto!!! Nadamo se 
da će biti pozvana na državno natjecanje koje će se održati od 
6. do 8. svibnja. 

Od srca čestitamo našoj učenici na ovom izvrsnom rezulta- 
tu. Pokazala je da se znanjem, trudom i upornošću može posti- 
ći mnogo.(Ivana Frajzman, učiteljica hrvatskog jezika) 


Priprema i uređuje: Jasenka Marmilić 


FAŠNIK 20114. 


KUD Zagorec i OŠ Side Košutić organizirali su ove godine 
pravu maskiranu feštu u sportskoj dvorani škole i omogućili 
uživanje u tradiciji koja se već trinaesti put održava u Rado- 
boju. 

I ove godine bilo je puno maštovitih maski, grupnih i 
pojedinačnih. Bile su tu mačke, babice i dedeki, Indijanci, 
Štrumpfovi, zemlje Europske unije/rockeri, a prikazan je i 
pravi pohod Sulejmana Veličanstvenog na zagorske brege te 
nova verzija bajke o Crvenkapici. 


Učenici su pokazali sve što su pripremili i ostalo je na ko- 
misiji da odredi kome će dati nagrade. Prvo mjesto pripalo je 
»dedekima i babicama“ 2.a razreda. Drugo mjesto osvojili su 
“rockeri' iz 4.b razreda, a treće mjesto pripalo je 7.b razredu i 
njihovom prikazu Crvenkapice. Petra Vrhovec, učiteljica nje- 


ŽUPANIJSKO NATJECANJE 12 FIZIKE U 0Š SIDE KOŠUTIĆ RADOBOJ 


Županijsko natjecanje iz fizike održalo se u četvrtak, 27. 
veljače u 10 sati u osnovnoj školi Side Košutić u Radoboju. 
Okupljanje sudionika i doručak započelo je u 9.00 sati. Zatim 
je uslijedila pozdravna riječ domaćina, a u 9.45 h učenici su bili 
smješteni u učionicu u kojoj se održavalo natjecanje. Samo natje- 
canje trajalo je od 10.00 do 13.00 sati. Uvjet za županijsko natje- 
canje bio je 70% riješenosti testa sa školskog natjecanja iz fizike. 
Na županijsko natjecanje pozvano je ukupno 16 učenika. Svim 
školama koje su provele školsko natjecanje iz fizike dostavljena 
je objedinjena lista s rezultatima, a pozivi školama čiji učenici 
sudjeluju na županijskom natjecanju. 

Županijsko natjecanje sastoji se od 5 računskih zadataka i 2 
praktična zadatka. Po završetku natjecanja uslijedio je ručak, a 
zatim su županijska povjerenstva ocjenjivala radove učenika u 
skladu sa smjernicama za bodovanje autora zadataka te sačinja- 
vala listu poretka. Učeničke radove ocjenjivali su: Ružica No- 
vak - predsjednica, Jadranka Fuček, Branko Flegar, Dubravka 
Kiseljak-Hmelina i Erika Tušek-Vrhovec. Za to vrijeme učenici 
su uživali na sportskom igralištu, u sportskoj dvorani škole, u in- 
formatičkoj učionici škole ili u šetnji. Uvidom u radove učenika, 
najviši broj bodova ostvario je Nikola Lončar, učenik 8.razreda 
osnovne škole ,,Ante Kovačić“ iz Zlatara, mentorica Jadranka 
Fuček. Slijede ga Mihael Leljak, učenik osnovne škole ,,Ljudevit 
Gaj“ iz Krapine, mentorica Ružica Novak i Valentino Kunštek, 
učenik osnovne škole ,,Viktor Kovačić“ iz Huma na Sutli, men- 
tor Branko Flegar. Državno povjerenstvo će sastaviti jedinstvenu 
listu poretka za Hrvatsku, te u skladu s njom pozvati učenike 
na Državno natjecanje iz fizike. Popis pozvanih učenika bit će 
objavljen na mježnim stranicama natjecanja. 


Svim sudionicima želimo puno sreće i uspjeha u daljnjem 
radu.(Petra Vrhovec, učiteljica njemačkog jezika) 


đivale su se vaze, oslikavala lici- 


KERAMIČKA RADIONICA 


6. ožujka s početkom u 17 
sati, u učionici likovne kulture 
održana je keramička radioni- 
ca. 


Uz“Društvo za pomoć men- 
talno retardiranim osobama“ 
Krapina, pridružili su se mladi 
keramičari, učite- 
lji i nastavnici te 
ravnateljica škole. 
Tijek same radio- 
nice bio je izrada 
keramičkog pred- 
meta, od valjanja 
i razvlačenja gli- 
ne, preko njenog 
oblikovanja i mo- 
deliranja, pa sve 
do fine obrade i 
oslikavanja. Izra- 


tarska srca i pisanice. Ovo je još 
jedna hvale vrijedna radionica 
mladih keramičara koji svojim 
radovima jednim dijelom obo- 
gaćuju štand Učeničke zadru- 
ge, a također i ukrašavaju školu 
u skladu s blagdanom koji nam 
slijedi, Uskrsom. (Dražen Gerić, 
vjeroučitelj) 

KAJKAVSKI DAN S MARIJOM BORIĆ 


. Međunarodni dan materinskog jezika već se četvrtu godinu obilježava u 
0$ Side Košutić Radoboj projektom Kajkavski dan. Cilj nam je promicati ljepotu 
kajkavskog jezika u društvu s poznatim zagorskim umjetnicima. 

Na prethodnim Kajkavskim danima gosti su nam bili Adam Končić, Vid 

Balog i Rajko Suhodolčan. Ove godine našem popisu gostiju pridružila se glu- 
mica Marija Borić. Nakon prigodnog programa učenika, glavnu riječ na susretu 
prepustili smo gošći. Vesela i simpatična Marija upoznala je učenike sa svojom 
glumačkom karijerom te ispričala neke zanimljivosti i anegdote sa snimanja 
popularnih serija u kojima je glumila. Gošća je zajedno s učenicima otpjevala 
popularnu zagorsku pjesmu Oko jene hiže, a zatim je podijelila priznanja po- 
bjednicima školskog literarnog natječaja provedenog u sklopu projekta. Na 
kraju nije izostalo ni zajedničko fotografiranje te podjela autograma. 
Članovi novinarske skupine nakon programa su zamolili Mariju za intervju u 
knjižnici. Saznali su još neke pojedinosti i zanimljivosti iz njenog života te joj se 
zahvalili na ugodnom druženju i izrazili nadu za ponovnim susretom na našem 
jubilarnom petom Kajkavskom danu. 


Ostvareni susret je pokazatelj uspješno provedenog projekta krozkojega su 
učenici sa svojim učiteljima čitali, pisali, pjevali i govorili kajkavskim jezikom. | 
naša gošća poručila je da trebamo njegovati naš kaj i promicati što više njegovu 
ljepotu. Trudit ćemo se nastaviti ovu lijepu tradiciju! (Jasenka Marmilić) 


VOSTI IZ OŠ JESENJE 


Izložba Musik + X (Glazba + X) 


Goethe-Institut Kroatien od jeseni 2012. hrvatskim školama nudi mogućnost 
posudbe izložbe plakata Musik+x i drugih materijala. 20.02.2014. dobili smo na po- 
sudbu izložbu Musik+x. U izložbi Musik+x Goethe-Institut Kroatien predstavlja mladu 
i šaroliku/raznovrsnu njemačku glazbenu scenu. Kroz rad s didaktičkim materijalima 
i glazbenim primjerima učenici upoznaju najnovije tendenciju hip-hopa, nezavisne 
scene, popa i techna. 

Izložba se sastoji od: 

17 postera 

jednog DVD-a sa spotovima uz izložbu 

jedan CD sa svim pjesmama u sklopu izložbe 

jedne mape s nastavnim materijalima uz izložbu 

knjige,101 njemački šlager“ s 5 playback-CD-ova 

različitih CD-ova bendova i izvođača koji su zastupljeni u izložbi 

8 MP3-playera s glazbom s izložbe 

pristup platformi za učenje Moodle s linkovima na različite materijale, riječi pje- 
sama ii didaktičke materijale uz izložbu 

Otkad je izložba postavljena u našoj knjižnici, djeca su pod odmorima žurila sa 
slušalicama u knjižnicu da bi slušala glazbu na MP3-playerima. Planirani su te ostva- 
reni i satovi njemačkog jezika u knjižnici da bi se što više iskoristio posuđeni nastavni 
materijal. Izložba je trajala mjesec dana, do 21.ožujka. Alexandra Krklec, prof. 


pusika M 


Na satu njemačkog jezika u 6.a razredu posjetila nas je učeni- 
ca iz Njemačke, Katrin Miller. 


Katrin je trenutno na praznicima u posjeti svojoj rodbini te je 
izrazila želju da posjeti našu školu. U razgovoru s učenicima ot- 
krila je mnoge zanimljivosti iz svoje škole. Katrin je učenica 7. ra- 
zreda škole , Faust Gimnasium“. Njezinu školu pohađa oko 1100 
učenika, a nastavu vodi preko 100 učitelja. Mogu birati između 
nekoliko stranih jezika kao što su engleski, francuski, talijanski i 
kineski. Učenike je zanimalo puno toga, od organizacije škole, 
izvannastavnih aktivnosti, kućnog reda, odmora, ocjenjivanja... 
Našim učenicima se najviše svidio odmor za ručak u Katrininoj 
školi koji traje sat vremena, ali i to da učenici ne trebaju nositi 
papuče. U razgovoru smo došli do zaključka da postoje velike 
sličnosti, ali i velike razlike između naših škola. 


U svakom slučaju, bilo je to zanimljivo iskustvo za nas, ali i 
za našu gošću koja Hrvatsku napušta puna dojmova.(Petra Vrho- 
vec, učiteljica njemačkog jezik) 


VATROGASNA VJEŽBA U JAZVINAMA 


10. ožujka 2014. u 11.30 h u Jazvinama se začuo zvučni znak za opasnost. Uči- 
teljice su zajedno s učenicima žurno napustile školske prostore. Vatrogasci su ubrzo 
parkirali svoje vozilo pred školom i izveli vježbu gašenja požara. Učenici su imali 
priliku isprobati vatrogasne pumpe kojima se gase požari te su pokazali interes da 
se i sami uključe u Vatrogasnu zajednicu. Aktivnosti škole usmjerene su na preven- 
ciju požara i drugih aktivnosti te se nadamo da potreba za stvarnim spašavanjem i 
evakuacijom neće biti. (Učiteljice PS Jazvine) 


Priprema i uređuje: Erika Tušek Vrhovec 


- 


r sE s LLI m LI sa 1 
; Uspjesi učenika sa Zupanijskih natjecanja , 


Naši učenici uspješno sudjelovali na Županijskim natjecanji- 
| ma koja su se održavala proteklih mjesec dana. 

Najveći uspjeh ostvarila je učenica 8.razreda Ivana Janžek 
osvojivši 1.mjesto i naslov županijske pobjednice na natjecanju iz 
povijesti. Mentor je bio Mario Hranj, prof.hrv.jezika i povijesti. Uz 
ovaj dobar rezultat, nadamo se i pozivu na Državno natjecanje. 


Na Županijskom natjecanju iz njemačkog jezika održanom u 
Belcu, pod vodstvom mentorice Alexandre Krklec, prof. sudjelo- 
vale su Ivana Janžek i Ivana Galo- 
vić, obje učenice 8.razreda i osvo- 
jile 7.mjesto. 

Na Županijskom natjecanju 
iz fizike održanom u Radoboju, 
27.12.2014. učenik 8.razreda Ni- 
kola Klasić osvojio je 15.mjesto. 
Županijsko natjecanje —Infokup 
2014. održano je u Konjščini 
21.02.2014. Sudjelovali su učenici 
8.razreda i postigli slijedeće rezul- 
tate: Jurica Klasić 9.mj (154/522 | 
na listi RH), Antonio Habjanec 
12.mjesto (212/522) i Nikola Kla- 
sić 13.mjesto (255/522). Učenike 
za natjecanja iz fizike i informatike 
je pripremala Erika Tušek Vrhovec, 
dipl.ing. 

Čestitamo svim učenicima na 
odličnim rezultatima i njihovim 
mentorima na uloženom trudu i 
znanju u pripremi učenika. 

Obilježavanje fašnika u 0$ Gornje Jesenje 


= ' € 
Alice: _ ME" 


Ovogodišnji fašnik u našoj školi protekao je u vrlo veseloj 
i uzbudljivoj atmosferi. Svi učenici od 1. do 8.r. maskirali su se 
po vlastitoj želji ili već po unaprijed dogovorenoj temi. Učenici 
1.r. kostimirali su se kao vile leptirice, vražički i ostali nestašni 
likovi. Princeze, vile čarobnice i njihovi zaštitnici bili su učenici 
2.r. Učenici 3. r. prerušili su se u Crvenkapice i lovce, a Kinezi bili 
su učenici 4.r. Učenici 7.r. predstavili su se kao plavuše i njihovi 
zavodnici različitih kategorija. 


Tradicionalnu svadbenu povorku osmislili su na svoj način 
učenici 8.r, naravno, na čelu s neizostavnim legendarnim likovi- 
ma Romea i Julie. 


Posebno su se istaknuli učenici 6. i 5.r. koji su zajedno sa svo- 
jim učiteljicama Lidijom Ranogajec i Alexandrom Krklec unapri- 
jed uvježbali i pripremili kostimirane točke na njemačkom i en- 
gleskom jeziku (rap-pjesma Crvenkapica i pjesma iz priče Alisa 
u zemlji čudesa). 

Po uobičajenom protokolu povorka je krenula po školi nakon 
čega je žiri izabrao naj maske. 

glatke nagrade“ osvojili su: Viktorija Vrbanić, 1.r. za naj- 
simpatičniju masku, Lucija Cvrtila, 5.r. za najstrašniju masku, 
Jelena Obadić, 6.r. za najljepšu masku te Silvija Kučko i Antonio 
Habjanec, 8.r. za najzaljubljeniju masku. Nagradu za najodrasliju 
masku dobila je učiteljica Lidija Ranogajec za masku The Queen 
of Hearts. 


Na kraju je vesela povorka krenula do Općine Jesenje, gdje 
se predstavila načelniku koji im je uzvratio kratkim govorom i 
gestom dobrodošlice. Ovom prilikom se zahvaljujemo na tome. 
Anita Sviličić, učiteljica RN 


Prezentacija učilišta $$ Berekovčina 


U četvrtak 13.03.2014. našu školu po- 
sjetio je predstavnik SŠ Bedekovčina kako 
bi predstavio zanimanja za koja se učenici 
mogu školovati u Bedekovčini nakon završe- 
ne OŠ. 


Na satu razrednog odjela 8.razreda prof. 
Tomislav Čekolj, psiholog SŠ Bedekovčina, 
putem prezentacije predstavio je tri učilišta 
koja djeluju u sklopu SŠ Bedekovčina, Gradi- 
teljsko, Medicinsko i Poljoprivredno te zani- 
manja koja se u sklopu njih mogu steći. 

Učenici su nakon prezentacije postavljali 
pitanja na koja su dobili odgovore i na kraju 
iskazali zadovoljstvo ovakvim načinom pri- 
kaza mogućnosti odabira budućeg zanima- 
nja. (etv) 


m 


Proljeće je stiglo. . .. — 

Povoljne vre- | 
menske prilike _i 
ugodno = vrijeme * 
omogućile su ra- ; 
dove u školskom # 
okolišu. 

Naše spremači- 
ce Božena i Nada, 
kao i domar Đuro i 
krenuli su u uređe- ji: 
nje okoliša. Na po- | 
slu smo ih zatekli u 
obrezivanju ružinilh šk 
grmova. : 


Zahvala za uključenje u akciju Gvijetom nancisa protiv raka dojke 


Ovim putem zahvaljujemo svim učenicima, 
roditeljima i mještanima Općine Jesenje koji 
su se uključili u akciju Cvijetom narcisa protiv 
raka dojke koju organizira Europa Donna Hrvat- 
ska. Osamnaestu godinu zaredom u svim većim 
gradovima Hrvatske, obilježen je 22.03.2014. 
“DAN NARCISA". To je dan posvećen oboljeli- 
ma od raka, a cvijet narcis odabran je u cijelom 


svijetu kao simbol buđenja života i nade. Toga [še 


dana prodavali su se poklonjeni narcisi, a priku- 


pljen novac bit će iskorišten se za rano otkrivanje | 
raka dojke. Još jednom svima veliko hvala što su | 


donacijom narcisa pružili pomoć i podršku ovoj 
humanitarnoj akciji, pomažući tako oboljelima 
od raka dojke. (etv) 

OTIŠLA JOŠ TROJICA POZNATIH STANOVNIKA RADOBOJA 


U mjesecu ožujku ove godine oprostili smo se među osta- 
lima sa trojicom poznatih osoba koji su svojim više godišnjim 
djelovanjem ostavila duboki trag u društvenom, političkom i 
sportskom životu Općine Radoboj i šire zajednice. Preminuli 
su: Josip Borovečki (Jožek), Petar Košutić (Pero) i Franjo 
Novački. 


Dok je Franjo Novački sahranjem na gradskom groblju 
U Krapini, gdje je posljednjhih godina _ živio s obitelji, Josip 
Borovečki i Petar Košutić imali su posljednji oproštaj na mje- 
snom groblju u Radoboju. 


JOSIP BOROVEČKI (1943.-2014.) 


Kao najmlađe dijete rođen u obi- 
telji Borovečki uz petero braće i jednu 
sestru, kao i mnogi mladi iz Radoboja 
nakon završetka osnovne škole u Ra- 
doboju školovanje je nastavio u kra- 
pinskoj Gimnaziji. Neposredno nakon 
završetka školovanja zapošljava se kao 
nastavnik u OŠ Radoboj, a potom od- 
lazi u administrativnu službu tadašnje 
općine Krapina. Najveći dio radnog vi- 
jeka proveo je u Matičnom uredu Ra- 
doboj, gdje je uz obavljanje dužnosti voditelja Matičnog ure- 
da aktivno sudjelovao u svim aktivnostima koje su se odvijale 
na području Radoboja, Jzvina i Gornuje Šemnice. Obavljao je 
tako dužnost tajnika Mjesne zajednice Radoboj, koja je obav- 
ljala uglavnom sve poslove koji su danas u nadležnosti Opći- 
ne, biran je za prvog tajnika Nogometnog kluba Radoboj a 
mnogi će ga mještani pamtiti kao ovlaštenu osobu prilikom 
sklapanja brakova, kao aktivistu kod izgradnje vodovodne 
mreže, seoskih puteva, raspisivanja brojnih referenduma sa 
svrhom prikupljanja sredstava za komunalne i druge aktivno- 
sti te kao osobu koja je svima bila na usluzi svakodnevno u 
prostorijama Mjesnog ureda. Posljednje godine života pro- 
veo je u mirnim umirovljeničkim danima, a iznenadna smrt 
prekinula je njegove svakodnevne šetnje i ostale aktivnosti. 


PETAR KOŠUTIĆ (1940.-2014.) 


Pravnik po struci a novinar, diplo- 
mat i političar po životnim aktivnosti- 
ma Petar Košutić će ostati u sječanjima 
mještana kao novinar i urednik Radio 
stanice Hrvatsko zagorje Krapina, kao 
diplomat u Hamburgu te kao načelnik 
Općine Radoboj. Rođen _u Gornjoj Še- 
mnici nakon završene osnovne škole 
polazi Gimnaziju u Krapini, a potom di- 
plomira na Pravnom fakultetu u Zagrbu. 
Prvo zaposlenje dobiva u Poljoprivred- 
noj zadruzi Krapina, a nedugo potom prelazi u Radio stani- 
cu Krapina, gdje obavlja novinarske poslove , a uz prekid za 
vrijeme boravaka u Konzulatu u Njemačkoj obavlja dužnost 
glavnog i odgovornog urednika. Krajem osamdesetih godina 
prošlog stoljeća, kada se osniva Zajednica općina Hrvatsko 
zagorje biran je na dužnost predsjednika Izvršnog vijeća, što 
jeurangu današnjeg župana, a nakon ukidanja Zajednice Op- 
ćina 1990. vraća se u Radio stanicu Krapina gdje radi do osni- 
vanja Općine Radoboj 1993. godine. Na listi HDZ-a izabran 
je za općinskog vijećnika a na prvoj konstituirajućoj sjednici 
Općinskog vijeća biran je za općinskog načelnika, a tu duž- 
nost obavlja u dva mandata konkretno do 2001. godine, kada 
odlazi u mirovinu. Za vrijeme obavljanja dužnosti općinskog 
načelnika Petar Košutić radi na dovođenju plina i telefona na 
područje Radoboja, poćinje značajnije asfaltiranje lokalnih 
prometnica i pokreće brojne druge aktivnosti. Uz dužnost na- 
čelnika Općine jedno vrijeme obavlja dužnost predsjednika 
Nogometnog kluba Radoboj te predsjednika novoosnovane 
udruge građana Limena glazba «Mirna» Radoboj. 


FRANJO NOVAČKI (1956.-2014.) 


U Gornjoj Šemnici rođen je Franjo 
Novački, završivši školovanje, pronalazi 
zaposlenje, osniva obitelj, a devedese- 
tih se godina uključuje u politički život. 
Opredjeljuje se za djelovanje u okviru 
Hrvatske demokratske zajednice na či- 
joj listi biva biran u Općinsko vijeće Op- 
ćine Radoboj te Županijsku skupštinu 
Krapinsko-zagorske = županije. Nakon 
gubljenja izbora u Općini Radoboj 2001. 
godine preuzima dužnost predsjednika 
Općinske organizacije HDZ-a Radoboj i u okviru mogučnosti 
djelovanja kao opozicija u Općini nastoji doprinijeti realizaci- 
ji pojedinih programa razvoja. Preuzimanjem dužnosti tajnika 
Županijskog odbora HDZ-a Krapinsko-zagorske županije svoje 
aktivnosti usmjerava na organizaciju stranke na razini županije 
gdje ostvaruje vidljive rezultate. Promjenama na vrhu stranke 
odlazi s dužnosti tajnika Zupanijske organizacije, ali ostaje član 
Županijske skupštine. Njegovom smrću Općina Radoboj izgu- 
bila je jednu od aktivnih politički osoba, koja je ostala vezana 
uz rodni kraj bez obzira što je posljednje godine svog života 
provela u gradu Krapini. 


Dan žena 


U Radoboju je na simboličan način obilježen Međunarodni dan 
žena. Mladi HNS-a Radoboja i Zenska inicijativa Hrvatske narodne 
stranke, u subotu su u središtu svoga mjesta damama dijelili ruže 
te karanfile, pritom ih podsjećajući koliko su žene važne u svakom 
društvu, i to ne samo na taj dan. Još jednom u nizu akcija narodnja- 
ci su željeli iskazati podršku i poštovanje prema ženama, te pokaza- 
ti svoju jedinstvenost i humanost. 


== 


Povodom Dana liječnika 26. veljače, Mladi HNS-a Radoboj i Ženska inicijativa zajedno su 
obišli liječnike koji djeluju na potiručju općine. 


Tom prigodom uručili su im simbolične poklone kao znak za- 
hvalnosti za sav trud koji ulažu u svoj posao. Liječnici su bili ugod- 
no iznenađeni iskazanom pažnjom. U Radoboju djeluje doktorica 
opće prakse te dvoje zubara koji brinu o mještanima općine Rado- 
boj.Ispred Mladih HNS-a Radoboj i Ženske inicijative poklone su im 
uručili predsjednik Mladih Stjepan Sirovec i predsjednica Zenske 
inicijative Romina Macan. Ovo je četvrta akcija podružnice Rado- 
boj u 2014.g, a za sljedeću akciju planiraju obilježiti Dan žena. 

Mnogobrojne sportske aktivnosti u Jesenju 


Općina Jesenje krajem veljače tradicionalno postaje poprište sportskih okr- 

| šaja u popularnim sportovima. | ove godine su uobičajno održani turniri u malom 
nogometu, košarci i stolnom tenisu te turniri u Beli i Texas holdem pokeru. Udru- 

I ga zašporti rekreaciju opet je preuzela cijelu organizaciju i zato joj svakako treba 
uputiti pohvale. U nastavku teksta su izvještaji sa turnira. 


Turnir u stolnom tenisu 2014. 
Turnir u stolnom tenisu već tradicionalno svake godine u veljači organizi- 


ra Udruga za šport i rekreaciju Jesenje. Na ovogodišnjem turniru okupilo se 16 
I igrača, igralo se po skupinama, a u svakoj skupini bila su četiri igrača. U svakoj 
pojedinoj skupini igrao je svaki sa svakim, a dva najbolja igrača iz svake skupine 
| prošla su u drugi krug natjecanja, odnosno u četvrtfinale. U drugom krugu igralo 
se na ispadanje i to na način da su se križale skupine A i B, odnosno prvi iz skupi- 
ne A igrao je sa drugim iz skupine B i obratno, te isti princip za skupine C i D. Na 
| taj način su dobiveni i polufinalisti. Prvi polufinalni par bili su Tihomir Šoštarić i 
Matija Galović, a drugi Ivica Janžek i Ivica Jedvaj. Poraženi Tihomir Šoštarić i Ivica 
I Jedvaj igrali su za treće mjesto, a bolji je bio Ivica Jedvaj. Pobjednici polufinala 
Matija Galović i trostruki pobjednik dosadašnjih turnira Ivica Janžek susreli su se 
I u finalu. Bio je to izuzetno napet meč do samog kraja. Gledatelji su uživali u od- 
ličnom stolnom tenisu sa puno razmjena udaraca i rezultatski neizvjesnom, gdje 
| je svaki poen bio zlata vrijedan. Na kraju je Matija Galović zasluženo pobijedio i 
osvojio prvo mjesto. 


Pobjednikistolnoteniskog turnira Matija Galović (u, 


osvOJIOJEN Vičajanžek Ivicatjedvaj) 


Zimski kup Općine Jesenje u malom nogometu 2014. 


Zimski kup se za razliku od ljetnog odigrava u dvorani osnovne škole, a ove 
godine je bilo prijavljeno 10 ekipa. Sam ,Kup“ se inače igra po pravilima i sistemu 
na ispadanje, no ovdje je to bilo koncipirano u dva dijela. Prvi krug je zamišljen 
tako da se naprave dvije skupine sa po 5 momčadi. U svakoj skupini igra svaka 
ekipa sa svakom, te se po završetku svih utakmica stvara tablica za ukupan po- 
redak i prve dvije momčadi se plasiraju u drugi krug natjecanja. S time da prvo- 
plasirana ekipa iz prve skupine igra sa drugoplasiranom ekipom iz druge skupine 
i obratno. Drugi krug natjecanja je zapravo polufinale, te se ekipe bore za ulazak 
u finale, budući da se na kup natjecanjima ne igra utakmica za treće mjesto. Prvi 
polufinalni par su bili Mlade nade i Teletubbies, rezultat je bio 4:6, dakle Teletu- 
bbies-i su se plasirali u finale, te drugi polufinalni par Drukeri i Zadnja sekunda, 
8:5, dakle drugi finalist je bila ekipa Drukeri. Samo polufinale, ali i finale, pružilo 
je iznimno kvalitetan nogomet kakav se i inače igra na našem području, a što se 
moglo i očekivati budući da se ipak radilo o najboljim ekipama. U neizvjesnoj 
finalnoj utakmici punoj preokreta i napetosti, tek u konačnici same utakmice 
Drukeri su dokazali svoju kvalitetu i timski rad, te zasluženo pobijedili rezultatom 
8:5 i osvojili prvi Zimski kup Općine Jesenje. 


(desno), a trećeplasirani lje! 


l Zimski općinski turnir u košarci 2014. 
| Natreći po redu, Zimskom“ haklu, (igra sei ljetni turnir) skupile su se skromne 
4 ekipe i sve su bile podjednake kvalitete, što je jamčilo jedan iznimno zanimljiv 
i uzbudljiv turnir. Obzirom na mali broj ekipa u prvom krugu igrala je svaka ekipa 
| protiv svake na jednu utakmicu do 21 poena. Sistem igre je na jedan koš, te tri 
na tri igrača. Završetkom svih utakmica u prvom krugu poredak na tablici odredio 
I je finaliste, prvi protiv drugoplasiranog i ekipe koje će se boriti za treće mjesto, 
dakle treći protiv četvrtoplasiranog. Prvoplasirana ekipa bila je ekipa Lepotani, 
drugi su bili Otpisani, dok su trećeplasirani bili Podvinčani i četvrti Galactikosi. 
Za treće mjesto igrale su ekipe Podvinčani i Galactikosi na dvije dobivene 


utakmice do 11 poena. U tri iznimno neizvjesne utakmice uspješnija ekipa je ipak 
bila ekipa Podvinčani, te zasluženo osvojila 3 mjesto. 

U finalu su igrale ekipe Lepotani i Otpisani. Samo finale ponudilo je dvije 
utakmice, iako rezultat od 2:0 izgleda uvjerljivo na terenu je to izgledalo puno 
neizvjesnije. Svaka lopta je bila izuzetno važna, no ipak spretnija i sretnija je bila 
ekipa Otpisanih, predvođena i najboljim igračem turnira Anđelkom Draganićem 
koji je svoju ekipu i doveo do pobjede. 


Turniri u Beli i Texas holdem pokeru 


Sedmi po redu turnir u Beli odigravao se u Domu kulture, a okupilo se 16 
parova sa područja Općine Jesenje. Upad po paru bio je 100 kn. Organizator je 
pripremio bogate novčane nagrade, ali i piće i kobasice za sve sudionike. Najbolji 
su bili Ivan Jedvaj i Saša Kranjčec, dok su drugo mjesto osvojili Anđelko Draganići 
Krešimir Jedvaj. Organiziran je također i četvrti po redu turnir u sve popularnijem 
Texas holdem pokeru. Skupilo se 12 igrača, a najbolji su osvojili pehare i novčane 
nagrade. Nakon nekoliko sati strateške igre pobjednik je bio Danijel Kranjčec, 
drugi je bio Nenad Kranjčec, dok je treće mjesto osvojio Antonio Grabar. 

U subotu 15. ožujka na obroncima gore Strahinjčice održa- l 


no je otvoreno državno prvenstvo Hrvatske i Slovenije u preci- 
znom slijetanju parajedrilicom ,Radoboj OPEN 2014“. Ovogodiš- i 
nje prvenstvo koje su organizirali klub padobranskog jedrenja 
Jastreb u suradnji sa DJP Lintvar i LK Parafreek okupilo je 70 —tak 
natjecatelja iz Hrvatske, Slovenije, Češke i Srbije. Okupljanje, pri- l 
jave i svečano otvaranje natjecanja održano je u prostorijama 
Zavičajne zbirke. Natjecanje je otvorio načelnik Općine Radoboj | 
i 


Anđelko Topolovec. 


Natjecatelji su polijetali sa poletišta Malogorski a sletište je 
bilo na Rebernicama odnosno u blizini Župne crkve Presvetog 
Trojstva u Radoboju. Nakon cjelodnevnog programa i odra- 
đenog potrebnog broja serija ostvareni su sljedeći rezultati. U 
muškoj kategoriji prvo mjesto osvojio je Sluga Matijaž iz Slove- 
nije; drugo mjesto osvojio je Svoljsak Anton također iz Slovenije, 
a treće mjesto pripalo je Đurković Goranu iz Srbije. U ženskoj 
kategoriji prvo mjesto osvojila je Tomaskova Marketa iz Češke; 
drugo mjesto osvojila je Pišek Mojca iz Slovenije, a treće mjesto 
osvojila je Figalova Petra iz Češke. Sudionici ovogodišnjeg natje- 
canja uputili su riječi pohvale organizatorima na izrazito uspješ- 
no odrađenom programu, te istaknuli da se vesele ponovnom 
susretu podno padina gore Strahinjčice. 

| | Najbolje natjecateljicama i nantjecateljima čestitao je zamjenik | 
načelnika Stjepan Sirovec 

UZ PUNO MIRA I SPOKOJA SRETAN USKRS SVIM MJEŠTANIMA OPĆINE RADOBOJ ŽELE: 
NAČELNIK ANĐELKO TOPOLOVEC, PREDSJEDNIK OPĆINSKOG VIJEĆA ALOJZ SAJKO, 


ZAMJENIK NAČELNIKA STJEPAN SIROVEC, OPĆINSKE VIJEĆNICE I VIJEĆNICI TE 
DJELATNICI I DJELATNICE JEDINSTVENOG UPRAVNOG ODJELA 


OPĆINE RADOBOJ 


UGODNE | BLAGOSLOVLJENE LISKRSNE BLAGDANE STANOVNICIMA SVOJIH OPĆINA 


ŽELE 
Oz OPĆINSKE ORGANIZACIJE HRVATSKE DEMOKRATSKE ZAJEDNICE 


RADOBOJ I JESENJE 


SRETAN USKRS STANOVNICIMA 
OPĆINA RADOBOJ I JESENJE 
ŽELE 
OPĆINSKE ORGANIZACIJE SDP-A 


SUMJEŠTANIMA, STANOVNICIMA OPĆINE JESENJE 
MNOGO RADOSTI | SREĆE POVODOM USKRSA 
ŽELE 
NAČELNIK IVAN MALIGEC, ZAMJENIK NAČELNIKA I 
ČLANOVI OPĆINSKOG VIJEĆA JESENJE 


OPĆINSKE ORGANIZACIJE HRVATSE SELJAČKE 
STRANKE RADOBOJ I JESENJE ŽELE SRETNE I 
UGODNE USKRSNE BLAGDANE UZ POZDRAV 
— VJERA U BOGA | SELJAČKA SLOGA SVIM 
MJEŠTANIMA JESENJA I RADOBOJA 


UGODNE USKRSNE BLAGDANE UZ PUNO ZDRAVLJA I VESELJA 
SVOJIM ČLANOVIMA I OSTALIM MJEŠTANIMA OPĆINE ŽELI 
UDRUGA UMIROVLJENIKA OPĆINE RADOBOJ 


Sretan Uskrs ispunjen mirom i blagoslovom 


svim mj eštanima Općine Radoboj i Jesenje 
žele 
Podružnice HNS-a Jesenje i Radoboj 


